ডমপেরিডন
ডমপেরিডন (ইংরেজি: Domperidone) হচ্ছে ডোপামিন D2 এবং D3 রিসেপ্টর অ্যান্টাগনিস্ট যা প্রান্তীয় স্নায়ুতন্ত্রে কাজ করে। এটা মুখ, শিরাপথ ও পায়ুপথে ব্যবহার করা যায়। এটা বমিভাব বা বমির চিকিৎসায় ব্যবহার করা হয়। এটা পেরিস্টলসিস এর গতি বাড়ায়। এটা সম্মুখ পিটুইটারি গ্রন্থি থেকে প্রোলাক্টিন হরমোন নিঃসরণ বাড়ানোর মাধ্যমে মাতৃদুগ্ধ উৎপাদন বৃদ্ধি করে। ১৯৭৪ সালে জানসেন ফার্মাসিউটিক্যালস প্রথম এই ওষুধ সংশ্লেষ করে। ১৯৭৯ সালে এটি বাজারে আসে।